|  |
| --- |
| 6. SJEDNICA GRADSKOG VIJEĆA GRADA POŽEGE  TOČKA 4. DNEVNOG REDA  PRIJEDLOG ODLUKE  O NAČINU UPRAVLJANJA I KORIŠTENJA SPORTSKIH GRAĐEVINA U VLASNIŠTVU GRADA POŽEGE  PREDLAGATELJ: Gradonačelnik Grada Požege  IZVJESTITELJ: Gradonačelnik Grada Požege  Studeni 2021. |

A red and blue flag

Description automatically generated with low confidence

R E P U B L I K A H R V A T S K A

POŽEŠKO-SLAVONSKA ŽUPANIJA

A picture containing chain, metalware, key

Description automatically generatedGRAD POŽEGA

Gradonačelnik

KLASA: 620-02/21-01/1

URBROJ: 2177/01-02/01-21-1

Požega, 16. studeni 2021.

GRADSKOM VIJEĆU GRADA POŽEGE

PREDMET: Prijedlog Odluke o načinu upravljanja i korištenja sportskih građevina u vlasništvu Grada Požege

- dostavlja se

Na temelju članka 62. stavka 1. podstavka 1. Statuta Grada Požege (Službene novine Grada Požege, broj: 2/21.), te članka 59. stavka 1. i članka 61. stavka 1. i 2. Poslovnika o radu Gradskog vijeća Grada Požege (Službene novine Grada Požege broj: 9/13., 19/13., 5/14., 19/14., 7/18. - pročišćeni tekst, 2/20. 2/21. i 4/21.- pročišćeni tekst), dostavlja se Naslovu na razmatranje i usvajanje Prijedlog Odluke o načinu upravljanja i korištenja sportskih građevina u vlasništvu Grada Požege

Pravna osnova za ovaj Prijedlog Odluke je u članku 35. stavku 1. točki 2. Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.), članku 35. stavku 2. Zakona o vlasništvu i drugim stvarnim pravima (Narodne novine, broj 91/96., 68/98., 137/99.- Odluka USRH, 22/00.- Odluka USRH, 114/01., 79/06., 141/06., 146/08., 38/09., 153/09., 143/12., 152/14., 81/15.- pročišćeni tekst i 94/17.- ispravak), članku 65. stavku 2. i članku 69. Zakona o sportu (Narodne novine, broj: 71/06., 150/08., 124/10., 124/11.., 86/12, 94/13., 85/15., 19/16., 98/19,. 47/20. i 77/20.) te članku 39. stavka 1. podstavka 1. Statuta Grada Požege (Službene novine Grada Požege, broj: 2/21.).

GRADONAČELNIK

dr.sc. Željko Glavić, v.r.

U PRIVITKU:

1. Zaključak Gradonačelnika Grada Požege
2. Prijedlog Odluke o načinu upravljanja i korištenja sportskih

građevina u vlasništvu Grada Požege

A red and blue flag

Description automatically generated with low confidence

R E P U B L I K A H R V A T S K A

POŽEŠKO-SLAVONSKA ŽUPANIJA

A picture containing chain, metalware, key

Description automatically generatedGRAD POŽEGA

Gradonačelnik

KLASA: 620-02/21-01/1

URBROJ: 2177/01-02/01-21-2

Požega, 16. studeni 2021.

Na temelju članka 44. stavka 1. i članka 48. stavka 1. točke 1. Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.) i članka 62. stavka 1. podstavka 1. i članka 120. Statuta Grada Požege (Službene novine Grada Požege, broj: 2/21.), Gradonačelnik Grada Požege, dana 16. studenog 2021. godine, donosi sljedeći

Z A K L J U Č A K

I.

Utvrđuje se Prijedlog Odluke o načinu upravljanja i korištenja sportskih građevina u vlasništvu Grada Požege, u predloženom tekstu.

II.

Prijedlog Odluke iz točke I. ovoga Zaključka upućuje se Gradskom vijeću Grada Požege na razmatranje i usvajanje.

GRADONAČELNIK

dr.sc. Željko Glavić, v.r.

DOSTAVITI:

1. Gradskom vijeću Grada Požege
2. Pismohrani.

PRIJEDLOG

A red and blue flag

Description automatically generated with low confidence

R E P U B L I K A H R V A T S K A

POŽEŠKO-SLAVONSKA ŽUPANIJA

A picture containing chain, metalware, key

Description automatically generatedGRAD POŽEGA

Gradsko vijeće

KLASA: 620-02/21-01/1

URBROJ: 2177/01-02/01-21-3

Požega, \_\_. studeni 2021.

Na temelju članka 35. stavka 1. točke 2. Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.), članka 65. stavka 2. i članka 69. Zakona o sportu (Narodne novine, broj: 71/06., 150/08., 124/10., 124/11., 86/12., 94/13., 85/15., 19/16., 98/19., 47/20. i 77/20.) i članka 39. stavka 1. podstavka 3. Statuta Grada Požege (Službene novine Grada Požege, broj: 2/21.), Gradsko vijeće Grada Požege, na 6. sjednici, održanoj \_\_. studenog 2021. godine, donosi

**O D L U K U**

**o načinu upravljanja i korištenja sportskih građevina u vlasništvu Grada Požege**

**I. OPĆE ODREDBE**

Članak 1.

Ovom Odlukom uređuje se način upravljanja i korištenja javnih sportskih građevina i drugih sportskih građevina u vlasništvu Grada Požege.

Članak 2.

(1) Javnim sportskim građevinama smatraju se građevine koje su u vlasništvu Grada Požege, te se trajno koriste u izvođenju programa javnih potreba u sportu Grada Požege.

(2) Sportskim građevinama smatraju se uređene i opremljene površine i građevine u kojima se provode sportske djelatnosti, a koje osim općih uvjeta propisanih posebnim propisima za te građevine zadovoljavaju i posebne uvjete u skladu s odredbama Zakona o sportu.

**II. UPRAVLJANJE SPORTSKIM GRAĐEVINAMA**

Članak 3.

(1) U poslove upravljanja sportskim građevinama ubrajaju se osobito sljedeći poslovi:

* redovito tekuće i investicijsko održavanje sportske građevine u građevinskom i funkcionalnom smislu, prema namjeni građevine, a posebno za provođenje školskih sportskih aktivnosti i programa javnih potreba u sportu Grada Požege
* davanje na korištenje dijelova sportske građevine za obavljanje sportskih i rekreativnih djelatnosti i aktivnosti, kao i za održavanje kulturnih, gospodarskih i drugih programa i manifestacija
* primjerena zaštita sportske građevine
* određivanje i provođenje unutarnjeg reda u sportskoj građevini
* primjereno osiguranje sportske građevine
* obavljanje povremenih i godišnjih pregleda sportske građevine radi utvrđivanja njezinog stanja u građevinskom i funkcionalnom smislu
* kontrola korištenja sportske građevine sukladno sklopljenim ugovorima
* donošenje godišnjeg programa upravljanja sportskim građevinama
* drugi poslovi, koji prema posebnim propisima spadaju u upravljanje sportskom građevinom.

(2) Modernizaciju i rekonstrukciju odnosno kapitalno investiranje na sportskim građevinama provodi Grad Požega kao vlasnik (u nastavku teksta: Grad Požega) u suradnji s upraviteljem sportske građevine.

(3) Ovisno o uvjetima nositelj investicijskih radova na sportskoj građevini može biti i upravitelj sportskih građevina i Grad Požega ovisno o prilikama i izvorima financiranja.

(4) Upravitelj sportskih građevina ne može opteretiti niti otuđiti sportske građevine bez suglasnosti Grada Požege.

Članak 4.

Upravljanje sportskim građevinama u vlasništvu Grada Požege povjerava se Požeškom športskom savezu kao upravitelju sportskih građevina (u nastavku teksta: Požeški športski savez), zaključivanjem ugovora na neodređeno vrijeme, odnosno do prestanka važenja ove Odluke.

Članak 5

(1) Način upravljanja i korištenja sportskih građevina regulira se ugovorom između Grada Požege i Požeškog športskog saveza kojemu su sportske građevine povjerene na upravljanje i korištenje.

(2) Ugovor iz stavka 1. ovog članka u ime Grada Požege sklapa Gradonačelnik Grada Požege (u nastavku teksta: Gradonačelnik), a u ime Požeškog športskog saveza osoba ovlaštena za zastupanje sukladno Statutu Požeškog športskog saveza.

(3) Požeški športski savez preuzima na upravljanje i korištenje sportske građevine u stanju zatečenom na dan potpisivanja ugovora, o čemu se sastavlja primopredajni zapisnik s fotodokumentacijom.

**III. UVJETI UPRAVLJANJA I KORIŠTENJA SPORTSKIH GRAĐEVINA**

Članak 6.

Predmet upravljanja u pravilu su sportske građevine koje predstavljaju jedinstvenu cjelinu, odnosno svi zatvoreni i otvoreni prostori građevine, sportski i prateći poslovni prostori i oprema, odnosno nogometna i druga igrališta i prateća oprema, te uredske i klupske prostorije sa pratećom opremom, kako slijedi:

|  |  |  |  |  |
| --- | --- | --- | --- | --- |
| Red.  br. | Sportski objekt i lokacija | Katastrska čestica (k.č.br.) | Katastarska općina (k.o.) | Zemljišno-knjižni uložak (zk.ul. br.) |
| 1. | SD Tomislav Pirc, Antuna Kanižlića 14a , Požega | 1926/1 | Požega | 4930 |
| 1927 | 5390 |
| 2. | Rekreacijski centar Požega, Milke Trnine bb, Požega (igrališta za nogomet, rukomet, košarku, odbojku i dječja igrališta, sportski objekti) | 651 | Požega |  |
| 650 | 4390 |
| 649 |
| 3. | Gradska kuglana, Osječka 7, Požega | 377/3 | Požega | 4830 |
| 551/1 | 5127 |
| 4. | GD Sokol, Dr. Franje Tuđmana 4, Požega | 1496/1 | Požega | 4715 |
| 5. | Nogometni stadion, Antuna Mihanovića 10, Požega | 1153 | Požega | 4721 |
| 6. | Gradski bazen, Osječka 7, Požega | 377/2 | Požega | 4830 |
| 376 |  |
| 7. | Sportski objekti - Teniski tereni, Požega, Pavla Radića 2a | 657/1 | Požega | 4930 |
| 8 | Igralište u Golobrdcima (zgrade i igralište) | 994 | Štitnjak | 434 |
| 9. | Igralište u Mihaljevcima (zgrada i igralište) | 665 | Mihaljevci | 467 |
| 10. | Igralište u Vidovcima, Orljavska ulica (zemljište za sport i rekreaciju, sportski objekt i nogometno igralište) | 446 | Vidovci | 728 |

Članak 7.

(1) Ugovorom se Požeški športski savez obvezuje upravljati sportskim građevinama pažnjom dobrog gospodara.

(2) Požeški športski savez je dužan osigurati redovito funkcioniranje i tekuće održavanje sportskih građevina kao i podmirivati troškove upravljanja i tekućeg održavanja sportskih građevina.

(3) Funkcioniranjem i tekućim održavanjem sportskih građevina smatraju se:

* troškovi energenata (toplinska energija, električna energija i sl.)

- troškovi komunalnih usluga (voda, odvodnja, smeće)

* troškovi administrativnih i knjigovodstvenih poslova u svezi s građevinom
* troškovi premije osiguranja sportske građevine
* plaće i honorari radnika na održavanju građevine
* troškovi redovitog održavanja sportske građevine kojima se građevina održava u

funkcionalnom obliku.

(4) Grad Požega će, sukladno Zakonu o sportu i proračunskim mogućnostima, osigurati financijska sredstva za pokriće dijela troškova upravljanja i održavanja sportskih građevina, a što se uređuje ugovorom sklopljenim između Grada Požege i Požeškog športskog saveza.

(5) Ukoliko Požeški športski savez ostvari prihod od davanja na korištenje sportskih građevina s osnova odvijanja sportskih, kulturnih, gospodarskih i drugih programa i manifestacija dužan ga je namjenski uložiti u daljnje održavanje i poboljšanje uvjeta rada na sportskim građevinama.

Članak 8.

Požeški športski savez može određenu sportsku građevinu iz članka 6. ove Odluke dati na upravljanje i korištenje sportskoj udruzi, članici Požeškog sportskog saveza, na temelju provedenog javnog poziva ili javnog natječaja, uz prethodnu suglasnost Grada Požege.

1. **ZAKUP**

Članak 9.

(1) Poslovni i drugi prostori sportske građevine koji nisu u funkciji obavljanja sportske djelatnosti, mogu se dati u zakup kao poslovni prostori putem javnog natječaja i to odgovarajućom primjenom odredbi odluke Grada Požege kojom se uređuje zakup i kupoprodaja poslovnih prostora u vlasništvu Grada Požege, odnosno odredbi Zakona o zakupu i kupoprodaji poslovnog prostora.

(2) Postupak davanja u zakup prostora iz stavka 1. ovog članka, na prijedlog Požeškog športskog saveza provodi Grad Požega.

1. **NADZOR**

Članak 10.

(1) Požeški športski savez obvezan je Gradu Požegi dostaviti godišnji izvještaj o upravljanju i korištenju sportskih građevina najkasnije do kraja ožujka tekuće za prethodnu godinu.

(2) Nadzor nad provođenjem ugovora, namjenskim korištenjem i održavanjem sportskih građevina, korištenju drugih prostora u sportskim građevinama te nad namjenskim korištenjem sredstava za upravljanje i održavanje sportskih građevina obavlja Upravni odjel za društvene djelatnosti Grada Požege.

(3) U slučaju nepridržavanja ugovornih obveza Gradonačelnik može raskinuti ugovor o upravljanju i korištenju sportskih građevina.

Članak 11.

Na upravljanje i korištenje sportskih građevina, ako ovom Odlukom nije drugačije određeno, primjenjuju se opći propisi o upravljanju nekretninama i propisi o sportskim građevinama.

1. **PRIJELAZNE I ZAVRŠNE ODREDBE**

Članak 12.

Poslovni i drugi prostori sportskih građevina koji nisu u funkciji obavljanja sportske djelatnosti, a koji su u zakupu temeljem ranije donesenih akta Javne ustanove Sportski objekti Požega nastavljaju koristiti dosadašnji zakupnici do isteka zakupa, odnosno do otkazivanja Ugovora (od jedne ili druge ugovorne strane).

Članak 13.

Radnike Javne ustanove Sportski objekti Požega za koju je donesena Odluka o prestanku Javne ustanove Sportski objekti Požega (Službene novine Grada Požege, broj: 16/21.), ovisno o vrsti poslova koje obavljaju preuzeti će Požeški sportski savez odnosno Grad Požega.

Članak 14.

Ova Odluka stupa na snagu prvog dana od dana objave u Službenim novinama Grada Požege.

PREDSJEDNIK

Matej Begić, dipl.ing.šum.

O b r a z l o ž e nj e

uz Odluku o načinu upravljanja i korištenja sportskih građevina u vlasništvu Grada Požege

I. UVOD I PRAVNA OSNOVA

Odlukom o osnivanju Javne ustanove Sportski objekti koja je donesena u travnju 2014. godine, upravljanje sportskim objektima u vlasništvu Grada Požege povjereno je navedenoj ustanovi. Kako je u rujnu, o.g. donesena Odluka o prestanku Javne ustanove Sportski objekti Požega (Službene novine Grada Požege, broj: 16/21.), potrebno je novim aktom urediti i utvrditi novog upravitelja sportskih građevina u vlasništvu Grada Požege kao i uvjete upravljanja i korištenja sportskih građevina.

Pravna osnova za ovaj prijedlog je u odredbama:

- članka 35. stavka 1. točke 2. Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.)

- članka 35. stavka 2,. Zakona o vlasništvu i drugim stvarnim pravima (Narodne novine, broj 91/96., 68/98., 137/99.- Odluka USRH, 22/00.- Odluka USRH, 114/01., 79/06., 141/06., 146/08., 38/09., 153/09., 143/12., 152/14., 81/15. - pročišćeni tekst i 94/17.- ispravak) (u nastavku teksta: Zakon o vlasništvu)

- članka 65. stavka 2. i članka 69. Zakona o sportu (Narodne novine, broj: 71/06., 150/08., 124/10., 124/11., 86/12., 94/13., 85/15., 19/16., 98/19., 47/20. i 77/20.) (u nastavku teksta: Zakon o sportu) i

- članka 39. stavka 1. podstavka 3. Statuta Grada Požege (Službene novine Grada Požege, broj: 2/21.).

Zakon o sportu, u članku 65. propisao je, da se javnim sportskim građevinama smatraju građevine koje su u vlasništvu Republike Hrvatske, odnosno u vlasništvu jedinice lokalne i područne (regionalne) samouprave te se trajno koriste u izvođenju programa javnih potreba u sportu, a člankom 69. Zakona o sportu propisano je da se upravljanje sportskim građevinama može povjeriti sportskim klubovima i savezima, sportskoj zajednici, ustanovama i trgovačkim društvima registriranima za obavljanje sportske djelatnosti upravljanja i održavanja sportskih građevina.

Člankom 35. stavkom 2. Zakona o vlasništvu propisano je, da ovlasti za raspolaganje, upravljanje i korištenje stvarima u vlasništvu jedinica lokalne i područne (regionalne) samouprave imaju tijela jedinice lokalne i područne (regionalne) samouprave.

II. RAZLOG ZA DONOŠENJE

Odluka o načinu upravljanja i korištenja sportskih građevina u vlasništvu Grada Požege se donosi radi uvođenja učinkovitijeg sustava upravljanja i korištenja javnih sportskih građevina i drugih sportskih građevina u vlasništvu Grada Požege čime će se osigurati bolji nadzor nad upravljanjem i korištenjem imovine Grada Požege.

III. SADRŽAJ PREDLOŽENE ODLUKE

Predloženom Odlukom o načinu upravljanja i korištenja sportskih građevina u vlasništvu Grada Požege uređuju se upravljanje sportskim građevinama, uvjeti upravljanja i korištenja sportskih građevina, zakup poslovnih i drugih prostora sportske građevine koji nisu u funkciji obavljanja sportske djelatnosti, te nadzor nad upravljanjem i korištenjem sportskih građevina.

Nastavano se daje sadržaj Odluke:

- Glava I. OPĆE ODREDBE (članak 1. i 2.)

Propisano je da se predmetnom Odlukom uređuje se način upravljanja i korištenja javnih sportskih građevina i drugih sportskih građevina u vlasništvu Grada Požege, te da se javnim sportskim građevinama smatraju građevine koje su u vlasništvu Grada Požege i koje trajno koriste u izvođenju programa javnih potreba u sportu Grada Požege. Nadalje, sportskim građevinama smatraju se uređene i opremljene površine i građevine u kojima se provode sportske djelatnosti, a koje osim općih uvjeta propisanih posebnim propisima za te građevine zadovoljavaju i posebne uvjete u skladu s odredbama Zakona o sportu.

- Glava II. UPRAVLJANJE SPORTSKIM GRAĐEVINAMA (članak 3. - 5.)

Sadržava odredbe koje se odnose na poslove upravljanja sportskim građevinama, na modernizaciju i rekonstrukciju odnosno kapitalna investiranja na sportskim građevinama koje provodi Grad Požega kao vlasnik u suradnji s upraviteljem sportskih građevina. Ovisno o uvjetima nositelj investicijskih radova na sportskoj građevini može biti i upravitelj sportskih građevina i Grad Požega ovisno o prilikama i izvorima financiranja. Također, propisano je da upravitelj sportskih važenja građevina ne može opteretiti niti otuđiti sportske građevine bez suglasnosti Grada Požege. Nadalje, u upravljanje sportskim građevinama u vlasništvu Grada Požege povjerava se Požeškom športskom savezu kao upravitelju sportskih građevina, a način upravljanja i korištenja sportskih građevina regulira se ugovorom između Grada Požege i Požeškog športskog saveza.

- Glava III. UVJETI UPRAVLJANJA I KORIŠTENJA SPORTSKIH GRAĐEVINA (članak 6.- 8.)

U ovoj glavi je utvrđeno da su predmet upravljanja u pravilu sportske građevine koje predstavljaju jedinstvenu cjelinu, odnosno svi zatvoreni i otvoreni prostori građevine, sportski i prateći poslovni prostori i oprema, odnosno nogometna i druga igrališta i prateća oprema, te uredske i klupske prostorije sa pratećom opremom, koje su taksativno navedene. Propisno je da je Požeški športski savez obvezan upravljati sportskim građevinama pažnjom dobrog gospodara, da je dužan osigurati redovito funkcioniranje i tekuće održavanje sportskih građevina i podmirivati troškove upravljanja i tekućeg održavanja sportskih građevina (troškovi energenata, komunalnih usluga, administrativnih i knjigovodstvenih poslova u svezi s građevinom, troškovi premije osiguranja sportske građevine, plaće i honorari radnika na održavanju građevine, troškovi redovitog održavanja sportske građevine kojima se građevina održava u funkcionalnom obliku). Nadalje, Grad Požega će osigurati financijska sredstva za pokriće dijela troškova upravljanja i održavanja sportskih građevina, a ukoliko Požeški športski savez ostvari prihod od davanja na korištenje sportskih građevina dužan ga je namjenski uložiti u daljnje održavanje i poboljšanje uvjeta rada na sportskim građevinama. Požeški športski savez može određenu sportsku građevinu dati na upravljanje i korištenje sportskoj udruzi, članici Požeškog sportskog saveza, na temelju provedenog javnog poziva ili javnog natječaja, uz prethodnu suglasnost Grada Požege.

- Glava IV. ZAKUP (članak 9.)

Poslovni i drugi prostori sportske građevine koji nisu u funkciji obavljanja sportske djelatnosti, mogu se dati u zakup kao poslovni prostori putem javnog natječaja i to odgovarajućom primjenom odredbi odluke Grada Požege kojom se uređuje zakup i kupoprodaja poslovnih prostora u vlasništvu Grada Požege, odnosno odredbi Zakona o zakupu i kupoprodaji poslovnog prostora. Postupak davanja u zakup prostor, na prijedlog Požeškog športskog saveza provodi Grad Požega.

- Glava V. NADZOR (članak 10. i 11.)

Požeški športski savez obvezan je Gradu Požegi dostaviti godišnji izvještaj o upravljanju i korištenju sportskih građevina najkasnije do kraja ožujka tekuće za prethodnu godinu, a nadzor nad provođenjem ugovora, namjenskim korištenjem i održavanjem sportskih građevina, korištenju drugih prostora u sportskim građevinama te nad namjenskim korištenjem sredstava za upravljanje i održavanje sportskih građevina obavlja Upravni odjel za društvene djelatnosti Grada Požege. U slučaju nepridržavanja ugovornih obveza Gradonačelnik može raskinuti ugovor o upravljanju i korištenju sportskih građevina. Na upravljanje i korištenje sportskih građevina, ako ovom Odlukom nije drugačije određeno, primjenjuju se opći propisi o upravljanju nekretninama i propisi o sportskim građevinama.

* Glava VI. PRIJELAZNE I ZAVRŠNE ODREDBE (članak 12. do 14.)

Utvrđena su prava zakupnika poslovnih i drugih prostora sportskih građevina koji nisu u funkciji obavljanja sportske djelatnosti, te radnika Javne ustanove - Sportski objekti Požega uza koju se provodi postupak likvidacije. U ovoj glavi utvrđen je i vakacijski rok stupanja na snagu predmetne Odluke i to prvog dana od dana objave u Službenim novinama Grada Požege, budući se planira preuzimanje određenog broja radnika iz navedene Javne ustanove u Požeški športski savez i gradsku upravu, odmah u prvoj polovini prosinca, o.g. kao i postupno preuzimanje gradskih sportskih objekta, najkasnije do kraja godine.